शिक्षा मंत्रालय
2021 में आयोजित होने वाले अंतर्राष्ट्रीय छात्र मूल्यांकन कार्यक्रम  में भारत की भागीदारी को सक्षम बनाने के लिए भारत और ओईसीडी के बीच समझौते पर हस्ताक्षर
पीसा में भागीदारी से बच्चों के ज्ञान के स्तर में सुधार होगा और देश में शिक्षा की गुणवत्ता को बढ़ावा मिलेगा: श्री प्रकाश जावड़ेकर
 में भारत की भागीदारी के लिए भारत और ओईसीडी के बीच एक हस्ताक्षर समारोह कार्यक्रम का आयोजन किया गया। इस समझौते पर हस्ताक्षर, एमएचआरडी के संयुक्त सचिव, श्री मनीष गर्ग और ओईसीडी में निदेशक , श्री एंड्रियास श्लेचर द्वारा किया गया।
सभा को संबोधित करते हुए, केंद्रीय मानव संसाधन मंत्री ने कहा कि भारत सरकार ने यह निर्णय लिया है कि भारत, 2021 में आर्थिक सहयोग और विकास संगठन  द्वारा आयोजित किए जाने वाले अंतर्राष्ट्रीय छात्र मूल्यांकन कार्यक्रम  में शामिल होगा। उन्होंने कहा कि पीसा, 2021 में भाग लेने से शिक्षा प्रणाली की स्थिति का आंकलन हो सकेगा और भविष्य में इससे स्कूलों एवं राज्यों को लगातार प्रेरणा मिलती रहेगी। इसके द्वारा बच्चों के ज्ञान के स्तर में सुधार होगा और देश में शिक्षा की गुणवत्ता को बढ़ावा मिलेगा। उन्होंने यह भी जानकारी दिया कि ओईसीडी ने भारत के विषय पर आधारित कुछ प्रश्न पूछने पर अपनी सहमति प्रदान की है। मंत्री ने आशा व्यक्त किया कि हमारे छात्र वहां अच्छा प्रदर्शन करेंगे और संपूर्ण रैंकिंग में हमें अच्छा स्थान प्राप्त होगा।
इस अवसर पर, सुश्री रीना रे, सचिव, स्कूली शिक्षा और साक्षरता विभाग, भारत सरकार, जुनैद अहमद, कन्ट्री डॉयरेक्टर, विश्व बैंक, अमित डार, निदेशक, मानव विकास, शबनम सिन्हा, प्रमुख कम्युनिकेशन ऑफिसर, विश्व बैंक और मार्गुराइट, वरिष्ठ शिक्षा विशेषज्ञ, विश्व बैंक मौजुद थे। पीसा में भारत की भागीदारी से जुड़ी कुछ महत्वपूर्ण विशेषताएं निम्नलिखित हैं:
- केंद्रीय विद्यालय संगठन , नवोदय विद्यालय समिति  और केन्द्र शासित प्रदेश चंडीगढ़ द्वारा संचालित होनेवाले स्कूल इसमें हिस्सा लेंगे।
- देश के अंदर , पीसा द्वारा 15 वर्ष की उम्र के छात्रों को एक सैम्पल के रूप में शामिल करता है, जो स्कूली शिक्षा के सभी रूपों का प्रतिनिधित्व करते हैं, यानि सार्वजनिक, निजी, निजी सहायता प्राप्त आदि।
- पीसा, एक योग्यता आधारित मूल्यांकन है जो कंटेन्ट आधारित मूल्यांकन और मांपों के विपरीत है, यह आंकलन करता है कि क्या छात्रों ने उन महत्वपूर्ण दक्षताओं को हासिल किया है जो आधुनिक समाजों में पूर्ण भागीदारी के लिए आवश्यक हैं। यह भारतीय छात्रों को मान्यता और स्वीकार्यता की ओर ले जाएगा और उन्हें 21 वीं सदी के वैश्विक अर्थव्यवस्था के लिए तैयार करेगा।
- पीसा में भागीदारी के माध्यम से ज्ञान लेकर, स्कूल प्रणाली में योग्यता आधारित परीक्षा सुधारों को लागू करने और रटंत ज्ञान प्राप्त करने से बचाव में मदद मिलेगी। वास्तविक परीक्षा के कार्यान्वयन में सीबीएसई और एनसीईआरटी इन गतिविधियों का हिस्सा होंगे।
- 2,000 में हुए पहले दौर के परीक्षण के बाद से, 44 मध्यम आय वाले देशों के साथ-साथ 80 से अधिक देशों ने इसमें हिस्सा लिया है। पीसा का अगला चक्र 2021 में होने जा रहा है। पंजीकृत देशों की सूची में ब्राजील, चीन , दक्षिण-पूर्व एशिया के देश जैसे, थाईलैंड, इंडोनेशिया, मलेशिया और वियतनाम शामिल हैं।
पीसा की प्रमुख विशेषताएं
- पीसा, एक त्रैवार्षिक अंतर्राष्ट्रीय सर्वेक्षण  है, जिसका उद्देश्य 15 वर्ष के छात्रों का कौशल और ज्ञान का परीक्षण करते हुए दुनिया भर के शिक्षा प्रणालियों का मूल्यांकन करना है।
- छात्रों का मूल्यांकन पढ़ने, गणित, विज्ञान और सहयोग के साथ समस्या समाधान के आधार पर किया जाता है।
- पीसा में भागीदारी, एक विस्तृत श्रृंखला में शामिल देशों के खिलाफ अपने विलक्षण प्रदर्शन को दिखाने का अवसर प्रदान करता है।
- पीसा, संरेखित वस्तुओं का परीक्षण अंतर्राष्ट्रीय मापदंड के अनुसार करता है। परीक्षण के लिए वस्तुओं को स्थानीय संदर्भ और भाषा के अनुरूप लिया जाता है, परीक्षण के लिए उनका उपयोग किए जाने से पहले उनका परीक्षण और सत्यापन किया जाता है।
- ओईसीडी ने भारतीय छात्रों के संदर्भ के अनुसार प्रश्नों के निर्माण पर सहमति व्यक्त की है।
आरके मीणा/एएम/ए